Deloris Frimpong Manso

Deloris Frimpong Manso, a wɔtaa frɛ no "Delay" yɛ adwumawura, television ne radio so dwumadi, ɔhwɛ ma kasa wɔ baguam, na ɔyɛ mmaa anoyiefoɔ wɔ Ghana

 Adwuma 
Delay hyɛɛ n'adwuma ase wɔ radio so sɛ Ɔkyerɛkyerɛfo wɔ Life FM wɔ Nkawkaw a ɛwɔ Ghana apueɛ mantam mu wɔ afe 1999 a na wadi mfe 17. Akyire no, ɔtu kɔɔ Top Radio wɔ 2005 mu wɔ Ghana ahenkuro Accra mu, na ɔyɛɛ adwuma kɔsii afe 2007. Na w'afa saa radio adwumayɛbea no anɔpa dwumadi so. Akyire yi, Oman FM a wɔhyɛɛ no foforo no faa no adwuma wɔ afe 2007 mu, ɔtenaa hɔ kɔsii afe 2016.

Bere a na ɔne Oman FM reyɛ adwuma no, Delay hyɛɛ n'ankasa television dwumadi, Delay Show ase wɔ afe 2008 wɔ TV3. Wɔ afe 2011 mu no, ɔtwerɛɛ na ɔhyehyɛɛ TV so dwumadie a wɔfrɛ no Afia Schwarzenegger. Ne television adwumayɛbea, Maxgringo Productions, de television dwumadibea foforo bi a wɔato din 'Cocoa Brown' bae, a ɛyɛ asɛm a egyina ɔno ankasa asetena ankasa so.  

 Baguam ɔkasa 
Delay nso de ne ho ahyɛ baguam kasa mu, taa ka n'asetena mu suahu de hyɛ mmaa ne mmabun nkuran sɛ wɔn mmɔ mmɔden wɔ asetena mu. Na ɔyɛ 2018 mu ɔkasafoɔ titiriw wɔ 2018 International Youth Empowerment Summit (iYES) nhyiamu a ɛkɔɔ so wɔ National Theatre no mu. Efi saa bere no, Delay akasa wɔ dwumadi ahorow pii mu, a ebi ne 2nd Women's CEO Summit sɛ ɔkasafo titiriw; dwumadi no mu no, mmea a wɔwɔ dibea a asɛyɛde wom kaa wɔn asetenam osuahu wɔ dwumadibea biako so de hyɛɛ afoforo nkuran. Ɛmfa ho nsɛnnennen nyinaa no, n'asɛm no yɛ nkuranhyɛ ma mmerante ne mmabaa a wɔyɛ adwuma wɔ ɔman no mu nyinaa. Ɔgyina hɔ sɛ nhwɛsoɔ, wɔtaa frɛ no "Oprah Winfrey" wɔ Ghana radio ne TV so.  Delay nso de ne nkwa di dwuma sɛ Ɔdwumadifoɔ, a ɔwɔ adwumakuo a ɛyɛ Delay Mackerel ne Sardines de hyɛ mmeranteɛ ne mmaa nkuran sɛ wɔnnye wɔn ho nni na wɔnyere wɔn ho nhyɛ wɔn ankasa adwuma ase. 

 Sini ne television 

 The Delay Show is a controversial TV Show in the Ghanaian scene. She is the hostess and also an executive producer of the show.
 Cocoa Brown a TV drama series based on her rise as a TV personality. She is also an executive producer of the show
 Afia Schwarzennegar TV Series. She produced this TV drama series starring media personality Afia Schwarzenegger 

 Ɔmampanyin botae 
Ɛte sɛ nea n’apɛde a ɔwɔ sɛ ɔbɛsom sɛ nhwɛsofo ama mmea wɔ ɔmanfo mu no nni anohyeto biara efisɛ nnansa yi ara Delay de too gua sɛ wasi ne bo sɛ ɔbɛyɛ ɔbea Ɔmampanyin a odi kan wɔ Ghana wɔ afe 2032. Ogye di sɛ ɛnsɛ sɛ biribiara siw mmea kwan sɛ wɔbɛfa dibea a ɛkorɔn sen biara no bi wɔ ɔmanfo mu na wɔde wɔn ho ahyɛ ɔman no nsɛm a wɔhwɛ so no mu. 

 Nidi ne agyede a wɔde ma 
Wɔ afe 2018 mu no, Delay nyaa Mmea Tumi Abasobɔdeɛ wɔ 3G Abasobɔdeɛ a ɛwɔ New York, de kyerɛɛ ne mmaa ho adwemmɔne na ɔbɔɔ mmaa kwan wɔ ɔmanfoɔ mu. Ɔsan nso dii kan wɔ Pulse Gh list a ɛfa nnipa baanum a wɔagye din a wɔyɛ adwumaden sen biara wɔ ɔman no mu wɔ afe 2017 mu. Afe 2019 no, wɔmaa no yɛɛ no ​​Ambassadors no mu baako ma iYES wɔ iYES a ɛtɔ so anum a wɔde sii hɔ wɔ Accra no mu. Ɔdii nkonim wɔ Ɔbaa a Ɔda Nsow wɔ Afe no mu ne Ɔbaa a Ɔda Nsow wɔ TV so ne Adwumayɛfoɔ a Ɔsen Biara wɔ Ghana Mmea a Wɔda Nsow Abasobɔdeɛ (GOWA) a ɛtɔ so mmiɛnsa wɔ afe 2020 mu.

 Beaɛ a menyaa mmoa fiii 

Nkyekyεmu:Wikipedia